Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1301

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 62% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — gépírás bevezető tanulmányok, — gyorsírás bevezető tanulmányok, — a számítógép-kezelés alapjai. 4.2.2. Törzs- és szakképzés: 46 kredit — az egyetemes és magyar gyorsírás története a kezdetektől napjainkig, — a gyorsírás jelöléstani és rövidítéselméleti ismereteinek rendszerezése és összehasonlító elemzése, — a gyorsírás elméletét megalapozó kutatások, — az egységes magyar gyorsírási rendszer alkalmazási területei a jegyzetkezelő gyorsírástól a beszédíró gyorsírásig, — a korszerű és hatékony szövegbeviteli módok alkalmazása, — az élőszó rögzítésének tartalmi és formai követelményei a jegyzőkönyv-vezetési munkavégzés során, — a hivatalos levelek nyelvi, tartalmi, formai követelményeinek elméleti és gyakorlati alkalmazása, — hatékony szövegbeviteli módok alkalmazása a különböző idegen nyelvek sajátosságainak figyelembevételével, — az ügyviteli munkában használatos korszerű szövegszerkesztési ismeretek elsajátítása, — ügyviteli, ügyviteltechnikai, irodai ismeretek, — az irodai ügyviteli munkaterület kommunikációs és titkári ismeretei és alkalmazásuk. 4.2.3. Szakmai gyakorlat: 10 kredit 4.2.4. Tanítási gyakorlat a külön jogszabályban meghatározottak szerint.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes